Polisie vang twee mans met meer as 6 000 perlemoen | Netwerk24
Polisie vang twee mans met meer as 6 000 perlemoen
Deur Maygene De Wee 06 November 2016 11:01
Polisiebeamptes deursoek die voertuig waarin hulle 43 sakke perlemoen, 'n 9mm-vuurwapen en patrone gekry het. Foto: SAPD
Die twee polisiebeamptes wat die gekaapte bakkie voorgekeer het, by die perlemoen waarop hulle beslag gelê het. Foto: SAPD
Die polisie het Donderdag op die perlemoen in 'n bakkie in Stanford afgekom. Foto:
Perlemoenstropers- en smokkelaars in die Wes-Kaap voel al hoe meer hoe die lang arm van die gereg hulle inhaal.
Twee mans is Donderdag deur die polisie van Stanford naby Gansbaai met perlemoen gevang.
Volgens lt.kol. Andre Traut, 'n polisiewoordvoerder, was die polisiebeamptes omstreeks 18:00 Donderdag besig met patrolliewerk in Stanford toe hulle 'n bakkie sien wat vir hulle verdag lyk.
Hulle het die voertuig gestop en deurgesoek. In die voertuig was 43 plastieksakke met 6 507 perlemoen, 'n 9mm-vuurwapen waarvan die reeksnommer verwyder is en 17 patrone.
Die polisie het ook vasgestel dat die afleweringsvoertuig in Oktober in Muizenberg gekaap is. Twee mans van onderskeidelike 43 en 26jaar oud, is in hegtenis geneem. Hulle sal Maandag in die landdroshof in Hermanus op aanklagte van besit van 'n gesteelde voertuig, onwettige besit van 'n vuurwapen en ammunisie en besit van perlemoen verskyn.